Prime Willow-JeanWILLOW-JEAN PRIME (Labour): Tuatahi e mihi ana mō tēnei rima meneti kua hōmai ki ahau ki te kōrero e pā ana ki te taha pūtea mō te tau e heke mai nei. E rua ngā wāhanga e hiahia ana ahau ki te kōrero.Tuatahi i raro i te Pōti Pūtea arā te hanga i tēnei kaupapa mō te Anga Paerewa Oranga arā te Living Standards Framework me ngā haupū rawa rawa ahu moni rawa ō-kiko rawa ā-tangata ā-pāpori ā-tūroa anō hoki. Ko tēnei mea he titiro whānui ki ngā mahi a te kāwanatanga. Ehara i te titiro whāiti ana ki te taha pūtea noa iho. E titiro whānui ana mātou ki ngā mea kua tutuki i te kāwanatanga i roto i te tau. Nā i haramai te Minita mō te Taha Pūtea ki te kōrero ki tō mātou komiti arā te Komiti mō te Taha Pūtea e pā ana ki tēnei mahi. Kua mea atu ia ki tana tari arā ki te Treasury ki te whakahoro ake te whakatere ake i tēnei mahi kia puta tōna tikanga tōna hiahia kia puta te tahua pūtea tuatahi mō tēnei haupū rawa e whā ā tērā tau ā te tau e heke mai nei. Nō reira he mea nui tērā he tuatahitanga anō hoki tērā. Tuarua e hiahia ana ahau ki te tahuri atu ki tētahi atu o ngā kaupapa i raro i te Tari o te Pirimia me tana rōpū whāiti arā o te Cabinet. Ko tētahi o ngā kaupapa i raro i taua tari mō te kōti o te pirimia me tana rōpū whāiti ko tēnei mahi mō te whakaheke i te noho pōharatanga o ngā tamariki i roto i Aotearoa nei. Nā kua kite i roto i tēnei o ngā pukapuka e whakapuare ana tētahi rōpū hou i raro i taua tari; ko tētahi rōpū mahi arā ko te Child Poverty Unit e mahi ngātahi ana me te Child Wellbeing Unit ā kua hoatu tētahi moni hou ki tērā o ngā rōpū kei raro i taua tari; tata ki te rua miriona tāra mō te tau e heke mai nei; i ngā tau e whā tata ki te waru miriona tāra ki te whakatutuki i tēnei o ngā mahi. He mea nui tēnei. He mahi hou tēnei. He tuatahitanga tēnei. E titiro ana te kāwanatanga ki tēnei mea te noho pōharatanga o ngā tamariki i roto i Aotearoa nei; e titiro ana ki ngā mahi kia heke iho ngā nama o ngā tamariki e noho ana i roto i te pōharatanga. Nā i pātai atu ki tana tari mehemea ka mahi ngātahi tana tari me te tari o te Minita o Te Oranga Tamariki hei ko tā rātou; āe ka mahi ngātahi ēnei o ngā mahi engari he āhua whāiti te titiro o te Tari o te Oranga Tamariki mō ērā o ngā tamariki kei a rātou ētahi o ngā raruraru he rerekē ki tēnei mea te noho i roto i te pōharatanga nō reira he mahi anō tā te Oranga Tamariki te Tari o te Oranga Tamariki ki tēnei o ngā rōpū hou kātahi anō ka whakatū. Nō reira tōna tikanga ka whakahoki mai te kōrero mai i te komiti o te Social Services and Community Committee e pā ana ki te pire o te whakaheke i te noho pōharatanga o ngā tamariki ā te Oketopa i tēnei tau tonu. Mā tēnā ka hanga i tētahi rautaki hei whakatutuki i ngā wawata o tēnei kāwanatanga e pā ana ki tēnei mahi nunui.[Greetings Mr Chair. Firstly I do appreciate the five minutes that I have been given to discuss the Budget for the coming year. There are two parts that I would like to discuss.The first under Vote Finance is the formulation of the Living Standards Framework and the approach to capital—variously financial natural physical human social and environmental. This is a broad approach to the work of the Government. We are not taking a narrow view that focuses solely on money. We are taking a more wide-ranging view of the Government's achievements this year. The Minister of Finance came to speak about this work to our committee namely the Finance and Expenditure Committee.He instructed his office of Treasury to expedite work in this area so that all things going according to plan the first Budget based on these four capitals will be introduced next year. That is a big achievement and an important first.Secondly I would like to focus on work being done by the Prime Minister's office and her Cabinet. One of the key pieces of work being undertaken by the office of the Prime Minister and her Cabinet is the reduction of child poverty in New Zealand.We have already seen in this report that a new group is being established under that office; a working group namely the child poverty unit is working alongside the child well-being unit. This new group will receive new funding. Almost $2 million has been allocated for the coming year—over four years almost $8 million will be dedicated to implementing this work. This is important. This is new. This is a first. The Government continues to tackle child poverty here in New Zealand and is looking at how to reduce the number of children living in poverty. I asked her office if they would be working alongside the office of the Minister for Children and they agreed that there would be collaboration but that the Ministry for Children has a particular focus on children who need special support which is a little different to children living in poverty so the Ministry for Children does have its own area of work which is different from that of the newly established groups. It is expected that the Social Services and Community Committee will deliver its findings to inform the bill to reduce child poverty by October this year. We can then form a strategy to achieve the goals of this most important area of work.]